
ประกาศองค์การบริหารส่วนตำบลท้องลำเจียก
เรื่อง  การสรรหาบุคคลเพื่อแต่งตั้งเป็นพนักงานจ้างตามภารกิจ ตำแหน่งผู้ช่วยนักพัฒนาชุมชน


ด้วย  องค์การบริหารส่วนตำบลท้องลำเจียก  อำเภอเชียรใหญ่  จังหวัดนครศรีธรรมราช  มีความประสงค์จะดำเนินการสรรหาบุคคลเพื่อแต่งตั้งเป็นพนักงานจ้างตามภารกิจ  ตำแหน่งผู้ช่วยนักพัฒนาชุมชน  จำนวน  ๑  อัตรา    

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  ลงวันที่  ๒๖  กรกฎาคม  ๒๕๔๗  หมวด ๔  องค์การบริหารส่วนตำบลท้องลำเจียก  จึงประกาศสรรหาบุคคลเพื่อแต่งตั้งเป็นพนักงานจ้าง  รายละเอียดดังต่อไปนี้
1. ตำแหน่งที่รับสมัครสอบแข่งขัน  และค่าตอบแทนที่จะได้รับ  

๑.๑  พนักงานจ้างตามภารกิจ  ตำแหน่งผู้ช่วยนักพัฒนาชุมชน  จำนวน  ๑  อัตรา  

       อัตราค่าตอบแทน  เดือนละ  ๑๕,๐๐๐.- บาท  

2. หน้าที่และความรับผิดชอบ  ลักษณะงานที่ปฏิบัติ  และคุณสมบัติเฉพาะสำหรับตำแหน่ง 
หน้าที่และความรับผิดชอบ


ปฏิบัติงานขั้นต้นเกี่ยวกับการพัฒนาชุมชนภายใต้การกำกับตรวจสอบโดยใกล้ชิด  และปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ


เป็นเจ้าหน้าที่ชั้นต้นปฏิบัติงานที่ยากพอสมควรเกี่ยวกับการพัฒนาชุมชน  โดยปฏิบัติหน้าที่อย่างใดอย่างหนึ่งหรือหลายอย่าง  เช่น  สำรวจข้อมูลเบื้องต้นในเขตพัฒนาชุมชนเพื่อจัดทำแผนงาน  ดำเนินการและสนับสนุนให้มีการรวมกลุ่มของประชาชนประเภทต่าง ๆ  แสวงหาผู้นำท้องถิ่น  เป็นผู้นำและเป็นที่ปรึกษากลุ่ม          ในการพัฒนาชุมชน  ดูแลส่งเสริมประชาชนให้มีความสนใจ  ความเข้าใจและความคิดริเริ่มในการพัฒนาชุมชน         ในท้องถิ่นของตน  ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและ  ฝึกอบรมประชาชน ในท้องถิ่นตามวิธีการและหลักการพัฒนาชุมชน  เพื่อเพิ่มผลผลิตและเพิ่มรายได้ต่อครอบครัวในด้านการเกษตรและอุตสาหกรรมในครัวเรือน  อำนวยความสะดวกและประสานงานกับหน่วยงานอื่น ๆ  ที่เกี่ยวข้องเพื่อช่วยเหลือประชาชนในท้องถิ่นทุรกันดาร  ติดตามผลงานและจัดทำรายงานต่าง ๆ  เป็นต้น  และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง
(1) ได้รับปริญญาตรี หรือเทียบเท่าได้ไม่ต่ำกว่านี้ทุกสาขา ที่ ก.พ. ก.ค. หรือ ก.อบต.รับรอง หรือ
(2) ได้รับประกาศนียบัตรชั้นสูงบัณฑิตอาสาสมัคร 
/  ความรู้...
-๒-
ความรู้ความสามารถที่ต้องการ
(1) มีความรู้เกี่ยวกับการพัฒนาชุมชนอย่างเหมาะสมแก่การปฏิบัติงานในหน้าที่
(2) มีความรู้ความเข้าใจในกฎหมายสภาตำบลและองค์การบริหารส่วนตำบล  และกฎหมาย  
กฎ  ระเบียบและข้อบังคับอื่นที่ใช้ในการปฏิบัติงานในหน้าที่


(๓)  มีความรู้ทั่วไปเกี่ยวกับเหตุการณ์ปัจจุบันในด้านการเมือง  เศรษฐกิจและสังคม  โดยเฉพาะ
อย่างยิ่งของประเทศไทย
(๔)  มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
(๕)  มีความสามารถในการศึกษา  หาข้อมูล  วิเคราะห์ปัญหาและสรุปเหตุผล
3. คุณสมบัติและลักษณะต้องห้ามของผู้สมัครสอบแข่งขัน
ผู้สมัครสอบจะต้องมีคุณสมบัติทั่วไปและไม่มีลักษณะต้องห้ามเบื้องต้น  ดังต่อไปนี้

(๑)  มีสัญชาติไทย

(๒)  มีอายุไม่ต่ำกว่า  ๑๘  ปีบริบูรณ์  และไม่เกิน  ๖๐  ปีบริบูรณ์  (นับถึงวันปิดรับสมัคร)

(๓)  เป็นผู้เลื่อมใสในการปกครองระบอบประชาธิปไตย  อันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(๔)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง 


(๕)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น

(๖)  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน  ไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.)  กำหนด  ดังนี้
(ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(ข)  วัณโรคในระยะอันตราย
(ค)  โรคเท้าช้างในระยะที่ปรากฏอาการเป็นที่รังเกียจแก่สังคม
(ง)  โรคติดยาเสพติดให้โทษ
(จ)  โรคพิษสุราเรื้อรัง
(๗) ไม่เป็นผู้อยู่ในระหว่างถูกสั่งให้พักราชการ  หรือถูกสั่งให้ออกจากราชการไว้ก่อนตามมาตรฐานทั่วไป  หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล  ตามกฎหมาย ว่าด้วยระเบียบบริหารงานบุคคลส่วนท้องถิ่น  หรือตามกฎหมายอื่น
       

(๘)  ไม่เป็นผู้บกพร่องในศีลธรรมอันดี  จนเป็นที่รังเกียจของสังคม
       

(๙)  ไม่เป็นบุคคลล้มละลาย
       

(๑๐)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
    

(๑๑) ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ


(๑๒)  ไม่เป็นผู้เคยกระทำการทุจริตในการสอบเข้ารับราชการ
/ ๕.  ค่าธรรม...
-๓-
    ๔. ค่าธรรมเนียมการรับสมัคร
  
ผู้สมัครเข้ารับการสรรหา  ต้องเสียค่าธรรมเนียมการสมัคร  จำนวน  ๑๐๐  บาท  (ค่าธรรมเนียมการสมัครจะไม่จ่ายคืนให้ไม่ว่ากรณีใด ๆ)

๕.  วัน  เวลา  และสถานที่รับสมัครสอบแข่งขัน
ผู้สนใจสมัครสอบแข่งขัน  ขอรับและยื่นใบสมัครด้วยตนเองได้ที่สำนักงานปลัดองค์การบริหาร              ส่วนตำบล  องค์การบริหารส่วนตำบลท้องลำเจียก  อำเภอเชียรใหญ่  จังหวัดนครศรีธรรมราช  ระหว่าง                วันที่  ๕ – ๑๕  กันยายน  ๒๕๕๗  ในวันและเวลาราชการ  (๐๘.๓๐ - ๑๖.๓๐ น.)  โทรศัพท์ ๐ ๗๕๓๘-๖๒๑๗

๖.   เอกสารและหลักฐานที่ใช้สมัครสอบ
   
ผู้สมัครต้องกรอกใบสมัครด้วยตนเอง  โดยกรอกรายละเอียดในใบสมัครให้ถูกต้องและครบถ้วน  พร้อมเอกสารยื่นต่อองค์การบริหารส่วนตำบลท้องลำเจียก  ดังนี้
๖.๑  รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน ๑ ปี  (นับถึงวันปิดรับสมัคร)  จำนวน  ๓  รูป
๖.๒  สำเนาทะเบียนบ้าน  จำนวน  ๑  ฉบับ
๖.๓  สำเนาบัตรประจำตัวประชาชน  จำนวน  ๑  ฉบับ
๖.๔ ใบรับรองแพทย์ปริญญา  ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด ออกให้ไม่เกิน ๑ เดือน  นับแต่วันที่ตรวจร่างกาย  จำนวน  ๑  ฉบับ
๖.๕  สำเนาวุฒิการศึกษา  หรือสำเนาระเบียนแสดงผลการเรียนอย่างใดอย่างหนึ่งที่แสดงว่าเป็นผู้มีคุณวุฒิการศึกษาตรงตามคุณสมบัติเฉพาะตำแหน่งที่สมัครสอบ  โดยจะต้องสำเร็จการศึกษาและได้รับการอนุมัติภายในวันที่ปิดรับสมัคร  จำนวน  ๑  ฉบับ
๖.๖  สำเนาหลักฐานการผ่านการเกณฑ์ทหาร กรณีผู้สมัครเพศชาย
จำนวน  ๑  ฉบับ 

๖.๗  เอกสารอื่น ๆ  เช่น  หนังสือรับรองการปฏิบัติงาน  สำเนาทะเบียนสมรส หรือหลักฐาน
การเปลี่ยนชื่อ–ชื่อสุกล (ถ้ามี)


ผู้สมัครเข้ารับการสอบแข่งขันจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร  กรณีที่มีความผิดพลาดอันเกิดจากผู้สมัครกรอกเอกสารหลักฐานการสมัคร  หรือยื่นเอกสารไม่ครบถ้วน  จะถือว่าเป็นผู้ขาดคุณสมบัติในการสมัครเข้ารับการสรรหาและเลือกสรร  และหากมีการปลอมแปลงเอกสารที่ใช้สมัครจะถูกดำเนินคดีตามกฎหมาย  หากตรวจสอบภายหลังพบว่าเป็นผู้มีคุณสมบัติไม่ครบถ้วนตามที่กำหนด  องค์การบริหารส่วนตำบลท้องลำเจียก จะถือว่าเป็นผู้ขาดคุณสมบัติในการเข้ารับการสรรหาและเลือกสรร  และไม่มีสิทธิได้รับการแต่งตั้งเป็นพนักงานจ้างโดยจะปิดประกาศไว้  ณ  ที่ทำการองค์การบริหารส่วนตำบลท้องลำเจียก

7. วัน  เวลา  สอบ  
              ๗.๑  กำหนดสอบข้อเขียน  ในวันที่  ๑๗  กันยายน  ๒๕๕๗  เวลา  ๙.๐๐-๑๒.๐๐  น.

              ๗.๒  กำหนดสอบสัมภาษณ์  ในวันที่  ๑๗  กันยายน  ๒๕๕๗  เวลา  ๑๔.๐๐  น.  เป็นต้นไป

          องค์การบริหารส่วนตำบลท้องลำเจียกไม่อนุญาตให้ผู้มาสายเกิน  ๑๕  นาที  เข้าห้องสอบและ          ผู้เข้าสอบจะต้องนำบัตรประจำประชาชนมาแสดงในวันสอบ
/๘. ประกาศ...
-๔-


๘. ประกาศผลการสรรหา  ในวันที่  ๑๘  กันยายน  ๒๕๕๗   โดยจะปิดประกาศไว้   ณ  ที่ทำการองค์การบริหารส่วนตำบลท้องลำเจียก
๙.  หลักสูตรและวิธีการสรรหา


   ๙.๑  ภาคความรู้ความสามารถทั่วไป โดยวิธีสอบข้อเขียน (ปรนัย) จำนวน ๑๐๐ ข้อ                (คะแนนเต็ม ๑๐๐  คะแนน)  


-  ความรู้ความสามารถทั่วไป เกี่ยวกับเหตุการณ์บ้านเมือง , เศรษฐกิจและสังคม


    -  ความรู้ทางคณิตศาสตร์ , ภาษาไทย , ความรู้ความสามารถรอบตัว

      ๙.๒  ภาคความรู้ความสามารถที่ใช้เฉพาะตำแหน่ง  โดยวิธีสอบข้อเขียน (ปรนัย)              จำนวน  ๑๐๐  ข้อ  (คะแนนเต็ม  ๑๐๐  คะแนน)  
ซึ่งต้องมีความรู้ในทางงานระเบียบและวิธีปฏิบัติเกี่ยวกับงานพัฒนาชุมชนเหมาะสมแก่การปฏิบัติงานในหน้าที่  และกฎหมาย  กฎ ระเบียบ  ข้อบังคับอื่นที่ใช้ในการปฏิบัติหน้าที่  ดังนี้
-  ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  พ.ศ. ๒๕๕๒
-  ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการขององค์กรปกครองส่วนท้องถิ่น  พ.ศ. ๒๕๕๓
-  ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน  และการตรวจเงินขององค์กรปกครองส่วนท้องถิ่น พ.ศ. ๒๕๔๗  แก้ไขเพิ่มเติม (ฉบับที่ ๒)  พ.ศ. ๒๕๔๘



-  พระราชบัญญัติข้อมูลข่าวสารของทางราชการ พ.ศ. ๒๕๔๐


-  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และที่แก้ไขเพิ่มเติมถึงปัจจุบัน



-  พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม 
(ฉบับที่ ๖) พ.ศ. ๒๕๕๒


-  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖


-  ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖


-  พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒

-  ระเบียบกระทรวงมหาดไทยว่าด้วยการดำเนินงานโครงการเศรษฐกิจชุมชน  พ.ศ. ๒๕๔๑
-  ความรู้ที่เกี่ยวกับงานพัฒนาชุมชน


    ๙.๓  ภาคความเหมาะสมกับตำแหน่ง  โดยวิธีสอบสัมภาษณ์  (คะแนนเต็ม ๑๐๐ คะแนน)
    ประเมินบุคคลโดยประเมินจากประวัติส่วนตัว  ประวัติการศึกษา  ประวัติการทำงาน  พฤติกรรมที่ปรากฏทางอื่นของผู้เข้าสอบจากการสอบสัมภาษณ์เพื่อพิจารณาความเหมาะสมในด้านต่าง ๆ  เช่น  ความรู้ที่อาจใช้เป็นประโยชน์ในการปฏิบัติหน้าที่  ความสามารถ  ประสบการณ์  ท่วงทีวาจา  อุปนิสัย  อารมณ์  ทัศนคติ  คุณธรรมและจริยธรรม  การปรับตัวเข้ากับผู้ร่วมงาน  รวมทั้งสังคมและสิ่งแวดล้อม  ความคิดริเริ่ม  สร้างสรรค์  ปฏิภาณไหวพริบและบุคลิกภาพอย่างอื่น  เป็นต้น

๑๐.  เกณฑ์การตัดสิน


การตัดสินว่าผู้ใดเป็นผู้สอบแข่งขันได้  ให้ถือเกณฑ์ว่าต้องเป็นผู้สอบได้คะแนนในแต่ละภาคที่สอบไม่ต่ำกว่าร้อยละ ๖๐
/๑๑. การขึ้น...
-๕-
๑๑.  การขึ้นบัญชีผู้สอบแข่งขันได้

๑๑.๑  การขึ้นบัญชีผู้สอบแข่งขันได้เรียงตามลำดับที่จากผู้สอบได้คะแนนสูงสุดลงมา  ตามลำดับ  ในกรณีที่มีผู้สอบได้คะแนนรวมเท่ากัน  ให้ผู้สอบได้คะแนนภาคสัมภาษณ์มากกว่าเป็นผู้อยู่ในลำดับที่สูงกว่า  ถ้าได้คะแนนภาคสัมภาษณ์เท่ากัน  ให้ผู้ได้คะแนนภาคข้อเขียนมากกว่าเป็นผู้อยู่ในลำดับสูงกว่าถ้าได้คะแนนภาคข้อเขียนเท่ากันก็ให้ผู้ได้รับเลขประจำตัวสอบก่อนเป็นผู้อยู่ในลำดับสูงกว่า


๑๑.๒  องค์การบริหารส่วนตำบลท้องลำเจียกจะประกาศบัญชีรายชื่อผู้ผ่านการสรรหาและ  เลือกสรรไว้ไม่เกิน ๑ ปี  นับแต่วันที่มีการประกาศผล
๑๒. การทำสัญญาจ้างและระยะเวลาการจ้าง



๑๒.๑  การทำสัญญาจ้าง



          องค์การบริหารส่วนตำบลท้องลำเจียก  จะเรียกตัวผู้ผ่านการเลือกสรรได้ตามลำดับที่          ที่ได้ประกาศขึ้นบัญชีไว้  มาทำสัญญาจ้างกับองค์การบริหารส่วนตำบลท้องลำเจียก   สำหรับพนักงานจ้างตามภารกิจจะต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชแล้วเท่านั้น            หากตรวจสอบพบภายหลังว่าผู้ผ่านการเลือกสรร  เป็นผู้ขาดคุณสมบัติหรือคุณสมบัติไม่ตรงตามที่กำหนด  องค์การบริหารส่วนตำบลท้องลำเจียก  อาจถอนรายชื่อผู้นั้นออกจากบัญชีผู้ผ่านการเลือกสรร



๑๒.๒  ระยะเวลาการจ้าง  


ระยะเวลาการจ้างคราวละไม่เกิน  ๔  ปี  องค์การบริหารส่วนตำบลท้องลำเจียก           อาจพิจารณาต่อสัญญาจ้างโดยจะพิจารณาจากผลการประเมินผลการปฏิบัติงานมาประกอบ  ทั้งนี้  ตามความเหมาะสมและความจำเป็นขององค์การบริหารส่วนตำบล

จึงประกาศให้ทราบโดยทั่วกัน


ประกาศ  ณ  วันที่   ๒๗  สิงหาคม  พ.ศ.  ๒๕๕๗




    (ลงชื่อ)          วุฒิชัย  อรชร


(นายวุฒิชัย  อรชร)



นายกองค์การบริหารส่วนตำบลท้องลำเจียก
